《夜过周懋脩馆中月色盈庭皎如霜雪即席口占》
明代·胡应麟

咫尺周郎馆，衡茅葑水傍。披襟流素月，把袂落繁霜。

逸调阳春远，清歌乙夜长。预愁明发路，枫叶乱金阊。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。